Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22, 54/22 – ZUPŠ-1, 114/23 in 136/23 – ZIUZDS) **Ministrstvo za notranje zadeve**, Štefanova ulica 2, Ljubljana, objavlja dve prosti strokovno-tehnični delovni mesti za nedoločen čas, in sicer:

**čistilka I** (šifra DM 26980 in 26981) v Direktoratu za logistiko, Sektorju za investicije, vzdrževanje in upravljanje zgradb, Oddelku za redno vzdrževanje.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* osnovnošolsko izobraževanje nižje stopnje/nepopolna nižja stopnja osnovnošolske izobrazbe, osnovnošolsko izobraževanje nižje stopnje/popolna nižja stopnja osnovnošolske izobrazbe, izpolnjena osnovnošolska obveznost/nepopolna višja stopnja osnovnošolske izobrazbe,
* opravljeno osnovno usposabljanje za obravnavo in varovanje tajnih podatkov (kandidat ga lahko opravi v okviru izbirnega postopka).

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Za razpisano delovno mesto se skladno z Uredbo o potrebnem znanju slovenščine za posamezne poklice oziroma delovna mesta v državnih organih in organih samoupravnih lokalnih skupnosti ter pri izvajalcih javnih služb in nosilcih javnih pooblastil (Uradni list RS, št. 22/08) zahteva osnovna raven aktivnega znanja slovenščine.

Šteje se, da je v okviru zahtevane stopnje izobrazbe že zajeta tudi ustrezna raven potrebnega znanja slovenščine, če je oseba izobrazbo dosegla na slovenski šoli. Za slovenske se po navedeni uredbi štejejo tiste šole v Republiki Sloveniji ali v tujini, ki svoj izobraževalni oziroma študijski program (predavanja, vaje, izpite ipd.) izvajajo v slovenskem učnem jeziku ali dvojezično (s slovenščino), in šole v Republiki Sloveniji, v katerih se slovenščina poučuje kot jezik okolja v predpisanem obsegu učnega predmeta. Če šola izvaja svoj program vzporedno v slovenskem in v tujem jeziku, se ustrezna raven potrebnega znanja slovenščine prizna osebam, ki so na tej šoli obiskovale in končale program, izvajan v slovenskem jeziku.

Kandidati, ki nimajo končanih ustreznih slovenskih šol, potrebno znanje slovenščine dokazujejo s posebnim potrdilom uradno pooblaščene izobraževalne ustanove o uspešno opravljenem preizkusu znanja slovenščine po javno veljavnem izobraževalnem programu ustrezne stopnje v Republiki Sloveniji. Pri tem se šteje, da osnovno raven aktivnega znanja slovenščine obvlada, kdor je uspešno opravil preizkus po izobraževalnem programu za osnovno šolo ali po programu Slovenščina za tujce na srednji ravni (po lestvici Skupnega evropskega jezikovnega okvira raven B 2).

Naloge delovnega mesta so naslednje:

* čiščenje prostorov, notranje opreme in delovnih sredstev,
* čiščenje in urejanje sedeža organa in okolice,
* javljanje okvar in opozarjanje na potrebna vzdrževalna dela pri opremi in v prostorih,
* opravljanje drugih nalog s svojega področja, ki jih naroči nadrejeni.

Posebnost delovnega mesta: neenakomerni delovni čas (razpored).

Prijava na prosto delovno mesto mora vsebovati:

1. izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, pri kateri je bila izobrazba pridobljena.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja, sposobnosti in veščine, ki jih je pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjav ter razgovora oziroma s pisnim preverjanjem kandidatovega znanja, če bo to potrebno.

Z izbranim kandidatom bo sklenjeno delovno razmerje za nedoločen čas s polnim delovnim časom in trimesečnim poskusnim delom. Izhodiščni plačni razred delovnem mestu je 12. Izbrani kandidat bo delo opravljal v prostorih Ministrstva za notranje zadeve.

Kandidati pošljejo prijavo preko spletne strani **https://kadri.mnz.gov.si/delovna-mesta/** ali v pisni obliki na priloženem obrazcu **"Vloga za zaposlitev"**, v zaprti ovojnici, na naslov **MNZ RS, Štefanova ulica 2, 1501 Ljubljana**, z označbo **"JO št. 1100-124/2024"** na spodnji levi oz. zadnji strani ovojnice, in sicer **v 15 dneh** po objavi na osrednjem spletnem mestu državne uprave GOV.SI in Zavodu RS za zaposlovanje. Če je prijava poslana po pošti, se šteje, da je pravočasna, če je oddana na pošto priporočeno najkasneje zadnji dan roka za prijavo. Za pisno obliko prijave se šteje tudi elektronska oblika, poslana na elektronski naslov **gp.mnz@gov.si**, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o prostih delovnih mestih: Maja Milošič Bračko, Oddelek za redno vzdrževanje, tel. št. 01 428 43 73. Informacije o izvedbi postopka: Ivana Marinović, Urad za organizacijo in kadre, tel. št. 01 428 50 17.

V besedilu natečaja uporabljeni izrazi, zapisani v moški slovnični obliki, so uporabljeni kot nevtralni za moške in ženske.